वेबैक मशीन (अंगरेजी: Wayback Machine) एक किसिम के डिजिटल पुरालेखागार (आर्काइव) हवे जेह पर वल्ड वाइड वेब के पुराना चीजन के संग्रह कइल जाला। एकर अस्थापना सैन फ्रांसिस्को में मौजूद एगो बिनालाभ काम करे वाली संस्था इंटरनेट आर्काइव द्वारा कइल गइल। ई अइसन सुबिधा देला जेकरे इस्तेमाल से वेबसाइट के देखे वाला लोग "पुराना समय में वापिस" जा सके ला आ देख सके ला कि पहिले ई वेबसाइट सभ कइसन देखलाई पड़ें आ इनहन पर पहिले का सामग्री रह (जे हो सके ला अब हट गइल होखे)।